Lena Dunham in onderklere-veldtog | SARIE
FOTO Instagram / @lonelygirls
Lena Dunham in onderklere-veldtog
Die aktrise en skepper van die TV-reeks Girls, Lena Dunham, verskyn in haar onderklere in 'n foto-veldtog sonder dat 'n titsel van haar lyf gephotoshop is.
Die foto's van haar en haar vriendin Jemima Kirke, wat ook in Girls speel, is deel van 'n veldtog om 'n positiewe liggaamsbeeld onder vroue te bevorder. Dit heet The Lonely Girls Project en is 'n inisiatief wat die Nieu-Seelandse onderklere-handelsmerk Lonely reeds in 2009 begin het.
Inspirerende vroue van oor die wêreld word in hul onderklere afgeneem in hul natuurlike omgewing, dikwels hul eie huis. Dié veldtog om 'n positiewe liggaamsbeeld onder meisies en vroue te skep is internasionaal deel van 'n nuwe trend: onderklere-advertensies wat wys hoe vroue werklik lyk – sónder Photoshop en sónder prentjies van modelle met 'n onrealistiese liggaamsvorm.
Sisters Bianca & Valentina for Lonely Girls. Shot by Harry Were in Auckland, NZ. #lonelygirlsproject